**6. C**

**OSMI TEDEN**

**(11. 5.−15. 5.)**

*Dragi učenci!*

*Zopet bomo šli s pesmijo na pot tega tedna. Za pokušino ste precej uspešno rešili že dva učna lista o pesmih iz pesniške zbirke Majnice, fulaste pesmi. Njen avtor je izredno priljubljen pesnik med mladimi – to je Tone Pavček. Ta teden pa vas čaka še nekaj pesniških izkušenj.*

**Ponedeljek**

Najprej zelo pozorno preverite rešitve prejšnjega tedna. Najdete jih v wordovem dokumentu *Rešitve – Majnice, fulaste pesmi*. Pomembno je, da ste natančni, saj boste imeli podobne naloge tudi za ocenjevanje.

Kdor želi, mi lahko popravljena učna lista pošlji v pregled.

**Torek**

Nato pa vas čaka nova pesem, v kateri nas bodo kamele s svojimi cisternami vode popeljale skozi puščavo. V DZ na strani 153 preberite pesem Ksenje Šoster Olmer **KAMELJE CISTERNE**. Na naslednji strani, tj. 154., pa vas čakajo naloge, ki se navezujejo na prebrano pesem. 10. nalogo spustite.

**Sreda in četrtek (3 ure)**

Danes ste zopet na vrsti vi, mladi pesniki. Napisati morate ŽIVALSKO PESEM (navodila so v DZ, str. 154, nal. 11). Ko pesem napišete, naredite analizo, in sicer:

* izpostavite temo pesmi (o čem govori),
* kdo je lirski izpovedovalec – kdo pesem govori (npr.: fant, dekle …),
* opišite čustva izpovedovalca (npr.: je žalosten, vesel, srečno zaljubljen …),
* opišite zunanjo zgradbo (število kitic, verzov),
* izpišite vsa pesniška sredstva (rimane besede, okrasne pridevke, pomanjševalnice, primere, poosebitve, zamenjan besedno red …).

|  |
| --- |
| Na e-pošto tatjana.holy@guest.arnes.si mi pošljite svoje živalske pesmi z analizo.Po želji popravljena učna lista. |

Želim vam ustvarjalen teden, prežet s pesniškim navdihom.

Tatjana Holy Kovačič, učiteljica slovenščine